Huabokereksi'po e'si'popakde'te cuarenta huame'noe e'pokde'te ke'nen huaoj hua̱ye̱ere botta' apoyerepi' botta' tukkupi' e'nigarak Diostaj yokdik yane' . Kenda judío aratbuttaj Moisésa o'mana'uyate . Kenpa'ti ettone'en huakkurueri huabokereksi'po e'si'popakde'te “ Diosen o̱'ta̱e̱ . ” Kenda aratbuta kan'batia'pake' . Judío aratbuttaj Moisésa o'mana'uyate . Ken Jesús e'si'poe̱'te cuarenta huame'noe e'pokde'te José Maríaere Jesústaj on'tohua'uyate . Jerusalényo̱ on'tohua'uyate . Aya' Moisésa o'mana'uyatenig kenda a'kaya'po Jerusalényo̱ on'tohua'uyate .
